Табела 5.2.Спецификација предмета
	Студијски програм:Економија и менаџмент

	Назив предмета: Стратегијски менаџмент

	Наставнице: др Сузана Стефановић, др Данијела Стошић Панић

	Статус предмета: Обавезан/Изборни

	Број ЕСПБ: 7

	Услов:

	Циљ предмета
Основни циљ предмета је стицање теоријских знања и практичних вештина из области стратегијског менаџмента, са нагласком на анализу екстерног окружења, ресурса, способности и компетенција предузећа, као и на формулисање и имплементацију стратегија. Посебан акценат је на оспособљавању студената за примену релевантних аналитичких оквира у идентификовању, избору и имплементацији стратегијских опција у динамичном пословном окружењу, као и на примени стечених знања у решавању практичних проблема у циљу унапређења перформанси и конкурентности предузећа.

	Исход предмета 

Савладавањем предмета, студент је оспособљен да: анализира опште и конкурентско окружење применом релевантних алата (PESTEL, Портеров концепт пет конкурентских сила, SWOT); процењује ресурсе и способности предузећа применом одговарајућих оквира (VRIO оквир);идентификује и евалуира изворе конкурентске предности и бира адекватне генеричке стратегије; дефинише и анализира елементе пословног модела; анализира и предлаже стратегије интензивирања раста, диверзификације и интернационализације пословања; разликује и примењује стратегије пионира и следбеника у контексту иновација; спроводи геп анализу перформанси и предлаже мере за њихово унапређење; доноси информисане стратешке одлуке на основу анализе података и примера из пословне праксе; учествује у процесу имплементације стратегије у организационом контексту.

	Садржај предмета

Теоријска настава

Оквир истраживања стратегије; Стратегијска анализа општег окружења; Стратегијска анализа гране; Стратегијске групе; Стратегијска анализа ресурса и способности; Генеричке стратегије конкурентности; Бизнис модели; Стратегије раста; Стратегија диверзификације; Стратегије интернационализације пословања; Иновације: пионири и следбеници; Интерни раст; Екстерни раст; Стратегијске алијансе; Имплементација стратегије.
Практична настава 

Развијање вештина примене знања за решавање практичних проблема и за анализу студија случаја у области стратегијског менаџмента са фокусом на следеће теме: примена техника за стратегијску анализу окружења (PESTEL, Портеров концепт пет конкурентских сила, портфолио матрице, SWOT, VRIO оквир); анализа и избор извора конкурентске предности и одговарајућих генеричких стратегија; дефинисање елемената пословног модела; анализа и избор праваца и метода раста; идентификовање географских извора конкурентске предности и избор стратегије интернационализације пословања; стратегије пионира и следбеника; геп анализу перформанси. 

	Број часова  активне наставе
	Теоријска настава: 4
	Практична настава: 1

	Методе извођења наставе

Излагања наставника уз интеракцију са студентима; Индивидуални и тимски рад студената на решавању практичних проблема у домену стратегијског менаџмента; Излагање студија случаја и дискусија.

	Оцена  знања (максимални број поена 100)

	Предиспитне обавезе
	Поена
	Завршни испит 
	поена

	активност у току предавања
	20
	писмени испит
	/

	практична настава
	10
	усмени испит
	50

	колоквијуми
	16
	
	

	студије случаја
	4
	
	


